                                                                     1
                                                                                  Pp- 2155/2023
[image: grb%20rh%201]

       Republika Hrvatska 						    
  Općinski sud  u Metkoviću
             Metković
                                                                                   
U   I M E    R E P U B L I K E    H R V A T S K E

P R E S U D A
 
Općinski sud  u Metkoviću, po sucu Stanka Obradović, uz sudjelovanje zapisničara  Katice Zovko, u prekršajnom predmetu protiv okrivljenika  Ante  Prgometa  iz Makarske, Ul. Jakše  Ravlića  1,  zbog prekršaja iz 286. st. 12 citiranog Zakona, ("N. N." broj: 67/08, 48/10, 74/11, 80/13, 158/13, 92/14, 64/15,108/17,70/19, 42/20, 85/22, 114/22, 133/23, 145/24), čl. 238. st. 1. Zakona o sigurnosti prometa na cestama a kažnjivo po čl. 238.  st. 7. istog Zakona ( ("N. N." broj: 67/08, 48/10, 74/11, 80/13, 158/13, 92/14, 64/15,108/17,70/19, 42/20, 85/22, 114/22, 133/23, 145/24) i čl. 16. st. 1. Zakona o osobnoj iskaznici a kažnjivo po čl. 29. st. 1. toč. 1. istog Zakona ("N.N." broj:62/15, 42/20, 144/20,114/22 i 18/24), a povodom izdanog prekršajnog naloga od strane Postaje granične policije Vrgorac  pod brojem: 211-07/23-3/13055 od  3. 11. 2023. godine,  nakon održane glavne rasprave, javno je objavio i
    
p r e s u d i o     j e



Okrivljenik:    Ante  Prgomet sin Jerke, OIB: 88373703154, rođen 5. 03. 1974.
                      godine u Makarskoj,  s prebivalištem u Jakše Ravlića br. 17, 
                      Makarska, državljanin RH, ugostitelj, nezaposlen, neoženjen, 
                      bez djece, lošeg imovnog stanja, 

k r i v      j e


1. -  što je  dana  14. listopada 2023. godine u 10,230 sati na kolniku lokalne ceste u mjestu Rašćane kbr. 174, grad Vrgorac, upravljao neregistriranim teretnim vozilom marke VW 251 T broj šasije:WV2ZZZ252ZHH071869 nakon što mu je pravomoćnim rješenjem PU Splitsko-dalmatinske Policijske postaje Makarska klasa: UP/I-211-03/23-07/688, Urbroj: 511-12-29-23-2 od 5. 04. 2023. godine izvršno  21. 04. 2023. godine ukinuta i oduzeta vozačka dozvola broj: 9999181 zbog prikupljenih dvanaest i više negativnih prekršajnih bodova a prije stjecanja ponovnog prava na samostalno upravljanje motornim vozilom,

             čime je postupio protivno  odredbi čl. 286. st. 12. Zakona o sigurnosti prometa na cestama a kažnjivo po čl. 286. st. 12 citiranog Zakona, ("N. N." broj: 67/08, 48/10, 74/11, 80/13, 158/13, 92/14, 64/15,108/17,70/19, 42/20, 85/22, 114/22, 133/23, 145/24),

pa  se temeljem istog propisa 


o s u đ u j e

kaznom zatvora u trajanju od   po 15  ( petnaest) dana  


okrivljeniku  se temeljem čl. 41.  u svezi čl.  44. st. 1., 2. i 3. Prekršajnog zakona RH primjenjuje


uvjetna   osuda


te se kazna zatvora neće izvršiti ako okrivljenik u roku od 6 (šest) mjeseci ne počini jedan ili više prekršaja za koje mu je izrečena ista ili teža kazna zatvora od izrečene.
	               

2. – što je istog dana i vremena i na istom mjestu  kao pod 1 utvrđeno da je  upravljao navedenim neregistriranim vozilom za koje vozilo je isteklo važenje prometne dozvole dana 14. 07. 2005. godine ( vozilo odjavljeno dana  29. 01. 2007. godine),

             čime je postupio protivno  odredbi čl. 238. st. 1.  Zakona o sigurnosti prometa  na cestama   a što je kažnjivo po čl. 238. st. 7. citiranog Zakona ("N. N." broj:  67/08, 48/10,74/11, 80/13, 158/13,92/14, 64/15, 108/17, 70/19, 42/20, 85/22, 114/22, 133/23, 145/24),


3. -  što je u vrijeme i na mjestu kao pod 1 u izreci ove presude zatečen da upravlja navedenim  teretnim vozilom a da kod sebe nije imao osobnu iskaznicu ili je nije htio dati na uvid ovlaštenoj službenoj osobi radi utvrđivanja i provjere identiteta, 

         čime je počinio prekršaj iz čl. 16. st. 1. Zakona o osobnoj iskaznici a kažnjivo po čl. 29. st. 1. toč. 1. istog Zakona ("N.N." broj:62/15, 42/20, 144/20,114/22 i 18/24).

pa mu se  za djela od 2 – 3 u izreci ove presuda uz primjenu čl. 43. st. 1. Prekršajnog zakona primjenjuje mjera upozorenja 


o p o m e n a


II.   Temeljem čl. 138. st. 1. i 3. u svezi čl. 139. st. 3. Prekršajnog zakona RH okrivljenik je dužan nadoknaditi troškove prekršajnog postupka u paušalnom iznosu od 15,00 eura (Sl.petnaesteura) u roku od 30 dana po pravomoćnosti   presude ili će se isti u protivnom naplatiti prisilnim putem.  




Obrazloženje

1. Postaja granične policije Vrgorac  klasa: 211-07/23-3/13055 od  dana   3. 11. 2023. godine   izdala je   prekršajni nalog  protiv okrivljenika  Ante  Prgometa   zbog prekršaja činjenično i pravno opisanih u izreci ove presude.

2. Sukladno odredbi čl. 238. st. 9. Prekršajnog zakona RH izdani prekršajni nalog od strane PGP Vrgorac  od dana 3. 11. 2023. godine se povodom prigovora okrivljenika stavlja izvan snage.

3. Dana    16. 03. 2026. godine  na ročištu glavne rasprave  kod ovoga suda okrivljenik je u svoju obranu izjavio: Razumio sam navode optužnog akta tužitelja, navodim da ostajem pri navodima iz podnijetog prigovora na prekršajni nalog PGP Vrgorac, budući da vlasnik vozila nisam ja nego Ivan Erceg iz Rašćana Gornjih, Vrgorac, trebao sam umu istovariti 50 vreća gnojiva, zamolio me da mu pomognem jer sam se zatekao kod mojih roditelja. Nakon što smo istovarili gnojivo, vraćali smo se kroz selo iz polja, vozilom je upravljao Ivan Erceg, primijetili smo da je izdušio zadnji pneumatik, nismo imali rezervni, Ivan je otišao donijeti drugi, ja sam ostao pored vozila,  ubrzo su došli policijski službenici službenim vozilom, pitali su tko je upravljao vozilom, ja sam sve objasnio, čekali smo da se vrati vlasnik vozila,  koji se nije vratio, oni su sačinili izvješće, isti su mene teretili da sam upravljao vozilom, što nije istina. U odnosu na prigovor, nisam znao što je bilježnik napisao jer sam u to vrijeme bio u pritvoru,  a prigovor je navodio moj otac te i daljem tvrdim da ja nisam upravljao vozilom. Ja sam cijelo vrijeme sjedio na kamenu pored vozila. Tom prilikom sam bio alkotestiran, i tom prilikom kod mene nije utvrđena koncentracija. Inače, točno je da je meni posebnim rješenjem PP makarska   ukinuta vozačka dozvola zbog prethodno prikupljenih 12 negativnih bodova te se sada ponovno pripremam  za polaganje vozačkog ispita. Nisam imao saznanja da je za vozilo isteklo važenje prometne dozvole a osobnu iskaznicu nisam imao jer sam bio u radnoj odjeći. Drugo nemam što izjaviti.

4. U dokaznom postupku izvršen je uvid u  u prekršajni nalog PGP Vrgorac od 3. 11. 2023. broj: 511-12-35-23-1 , Rješenje PP Makarska klasa: UP/I-211-03-/23-07/668 od 5. 04. 20'23 a izvršno 21. 04. 2023. godine, izvješće o počinjenom prekršaju od 14. 10. 2023. godine,  uvid u prekršajnu evidenciju ovog suda od 16. 03. 2026. godine iz koje proizlazi da Ante Prgomet nije dosada osuđivan iz oblasti sigurnosti prometa na cestama. 

5. U dokaznom postupku saslušan je u svojstvu svjedoka policijski službenik PGP Vrgorac  Milan Klinac koji je naveo: U predmetnom slučaju Anti Prgometu iz Makarske J. Ravlića 17 izdan je PN u svezi počinjenja prekršajnih djela iz čl. 286. st. 12 ZOSPC-a jer je 14. 10. 2023. godine u 10,30 sati na kolniku LC Rašćani kbr. 174, grad Vrgorac zatečen da upravlja neregistriranim teretnim vozilom marke VW 251T broj šasije WV2ZZZ252ZHH071869 za vrijeme dok mu je pravomoćnim i izvršnim rješenjem PP Makarska klasa: UP/I211-03/23-07/668 Urbroj: 511-12-29-23-2 od 5. 04. 2023 izvršno 21. 04. 2023  ukinuta i oduzeta vozačka dozvola broj 9999181 a za navedeno vozilo je utvrđeno da je isteklo važenje prometne dozvole 14. 07. 2005. godine , odjavljeno 29. 01. 2007. godine, te vozač kod sebe nije imao osobnu iskaznicu da je predoči na uvid. Nisu točni navodi obrane okrivljenika  da  nije zatečen u vožnji i da je za cijelo vrijeme sjedio izvan vozila jer je čekao vlasnika vozila Ivana Ercega za kojeg navodi da mu je pomagao u svezi radova u polju odnosno istovaranja 50 vreća gnojiva jer je  predmetni Ante Prgomet upravljao ispred našeg policijskog vozila 200-33 m te je zaustavljen pomoću zvučne i svjetlosne signalizacije. Utvrđen je učin prekršaja koji mu se stavljaju na teret i za koji mu je izdan prekršajni nalog. Isti nije ništa negirao na licu mjesta. Dovršeno. 

6. Analizom obrane okrivljenika te ocjenom izvedenih dokaza u pojedinačno te dovođenjem istih u međusobnu vezu ovaj sud je utvrdio da je okrivljenik ostvario učin prekršajnog djela  pod 1 u izreci ove presude  za koje se smatra odgovornim, te se proglašava krivim i kažnjava po Zakonu.

7. U pogledu prekršajnog djela pod 1 u izreci ove presude proizlazi da je okrivljenik postupio protivno odredbi čl. 286. st. 12. ZOSPC-a  a kažnjivo po čl. 286. st. 12 istog Zakona jer je čl. 286. st. 4. ZOSPC-a propisano : vozači koji u razdoblju o dvije godine prikupe 12 negativnih bodova rješenjem će se ukinuti i oduzeti vozačka dozvola a čl. 286. st. 12. citiranog Zakona je propisano da osoba iz st., 3- 7 ovog članka  koji upravlja vozilom nakon izvršnosti rješenja iz st. 3-6 ovog članka, a prije ponovnog stjecanja prava na samostalno upravljanje motornim vozilom kazniti će se za prekršaj novčanom kaznom u iznosu od 1320 do 2650 eura ili kazanom zatvora u trajanju do 60 dana.

8. Provedbom dokaznog postupka  utvrđeno da je okrivljeni prekršajno odgovoran a i na osnovu činjenice iz priloženih dokaza koje je tužitelj priložio u spisu smatra se  da je okrivljenik opisanim ponašanjem pod toč. 1 u izreci ove presude ostvario bit obilježja tog djela iz naprijed citirane zakonske odredbe, te ga je za učin istog proglasio krivim i kaznio po Zakonu jer je utužene prigode  na  kolniku lokalne ceste u mjestu Rašćane kbr. 174, grad Vrgorac, upravljao neregistriranim teretnim vozilom marke VW 251 T broj šasije:WV2ZZZ252ZHH071869 nakon što mu je pravomoćnim rješenjem PU Splitsko-dalmatinske Policijske postaje Makarska klasa: UP/I-211-03/23-07/688, Urbroj: 511-12-29-23-2 od 5. 04. 2023. godine izvršno  21. 04. 2023. godine ukinuta i oduzeta vozačka dozvola broj: 9999181 zbog prikupljenih dvanaest i više negativnih prekršajnih bodova a prije stjecanja ponovnog prava na samostalno upravljanje motornim vozilom.

9. Sud je povjerovao navodima iskaza policijskog službenika PGP Milana Klinac koji je u svom iskazu jasno i okolnosno prikazao predmetni slučaj ponašanja okrivljenika utužene prigode u ostvarivanju  obilježja dispozicije prekršajnog djela kako je to pobliže opisano u izreci ove presude te ga navodi obrane ne ispričavaju ne oslobađanju od odgovornosti jer je provedbom dokaznog postupka nedvojbeno utvrđeno da je okrivljeni za djelo iz čl. 286. st. 12 Zakona o sigurnosti prometa na cestama odgovoran te je proglašen krivim i kažnjen po Zakonu.

10. Prilikom odlučivanja o prekršajnopravnoj sankciji koja bi bila primjerena krivnji okrivljenog sud je uzeo u obzir sve okolnosti iz čl. 36. st. 1. i 2.  PZ RH  koji utječu na odmjeravanje kazne, stupanj odgovornosti okrivljenika, okolnosti uz koje je djelo počinjeno, osobne prilike, starosnu dob i njegovo držanje nakon počinjenja djela.

11. Tako je sud od olakotnih okolnosti uzeo u obzir za okrivljenika da je nezaposlen, lošeg imovnog stanja, dok se kao otegotna okolnost uzima dosadašnja osuđivanost okrivljenika i to prekršajnim nalogom PGP Vrgorac od 3. 11. 2023. broj: 511-12-35-23-1, rješenjem PP Makarska klasa. UP-211-03/23-07/668 od 5. 04. 2023. godine, koje je izvršno 21. 04. 2023. godine, što je ukazalo da dosadašnje sankcije nisu djelovale na okrivljenika odnosno nisu pokazale svrhu kažnjavanja kako je opisano u čl. 6.  i 32. PZ RH, slijedom čega mu je za prekršajno djelo  pod 1 u izreci ove presude izrečena najstroža vrsta prekršaje sankcije tj. kazna zatvora u naprijed navedenom trajanju  s rokom kušnje od 6 ( šest) mjeseci, smatrajući da će se na taj način postići cilj i svrha kažnjavanja odnosno postići ciljevi specijalne i generalne prevencije.

12. Sud okrivljeniku za djelo pod 1 nije primijenio zaštitnu mjeru zabrane upravljanja motornim vozilom "C" kategorije  imajući u vidu naprijed primijenjenu sankciju za okrivljenika , kaznu zatvora, s obzirom na to d ase ukazuje pravno suvišnim takvoj osobi izricati zabranu upravljanja motornim vozilom određene kategorije na određeno vremensko razdoblje jer pravno nije moguće ograničiti ili oduzeti osobi pravo  koje ista po Zakonu ne posjeduje.

13. Okrivljeniku je za djela pod 2 – 3  iz izreke ove presude a kojima je ostvario postupanje protivno odredbi čl. 238. st. 7 Zakona o sigurnosti prometa na cestama  i čl. 29. st. 1 toč. 1 Zakona o osobnoj iskaznici  je primijenjena mjera upozorenja sukladno čl. 43. st. 1 PZ RH s obzirom da se radi o blažim oblicima prekršajnih djela za koja okrivljenik nije osuđivan, pa se svrha na ovaj način ostvaruje primjenom mjere upozorenja. 

14. Odluka o obvezi  okrivljenika da nadoknadi paušalni  dio troškova postupka, donesena je sukladno odredbi čl. 138. st. 1. i 3. u svezi čl. 139. st. 3. 
Prekršajnog zakona RH  ovisno o trajanju i složenosti postupka.  

  
15. Slijedom iznijetog odlučeno je kao u izreci ove presude. 

          
U  Metkoviću,  3. rujna   2026. god.

                                                                                                        Sudac                                                                                                                                  
Zapisničar                                                                                                                                                                   
Katica Zovko, v. r.                                                                Stanka Obradović, v. r.

Naputak o pravnom lijeku:

	Protiv ove presude dopuštena je žalba u roku od 8 dana od  dana dostave  prijepisa presude. Žalba se podnosi Općinskom sudu u Metkoviću u dva istovjetna primjerka a o žalbi odlučuje Visoki prekršajni sud Republike Hrvatske. 






Dostaviti:                                                                                         
1. Okrivljenom-  Ante  Prgomet, Makarska, Ul. Jakše  Ravliša br. 17, 
2. Tužitelju-  Postaja granične policije Vrgorac,
3.  U spis,

